google/wiki40b huggingface dataset:
Siste seier

Handlingen

I starten av boken møter man en politietterforskning i Haparanda. En lastebilsjåfør har blitt myrdet og frastjålet last på mystisk vis, på KGB vis. Dette fører etterhvert til at etterforskningen når etterretningstjenesten. Der mistenker man at lasten som ble stjålet var en atombombe. Etterforskningen fører til Murmansk hvor man jakter på mordere som ikke bare har myrdet i Sverige, men også klart å sende ut Carl Hamilton og en tropp fra det svenske forsvaret på jakt etter mennesker med ordre om å fjerne alle spor (handlingen i bok 7 Ingenmannsland). Carl Hamilton drar over til Murmansk sammen med en politimann, de tar knekken på store deler av banden og finner ut hvor atombomben har tatt veien, til Libya. Ved hjelp av PLO finner Carl Hamilton atombomben og utsletter den i den libyske ørkenen og snyter dermed Amerika for en krig.
Björn Berg

Arbeid

Han tegnet i blant annet Söndagsnisse-Strix (1944–45) og Dagens Nyheter (fra 1952 til 1991) men han er kanskje mest kjent som bokillustratør. I årene 1952–2010 bidro han med illustrasjoner til mer enn 400 bøker. Av disse var han hovedillustratør til omkring 150 bøker, mens han utførte omslag, vignetter eller enkeltillustrasjoner i de andre. I avisen deltok han blant annet på lengre, illustrerte reportasjereiser i flere verdensdeler. 
Berg er særlig kjent for sitt samarbeid med tre forfattere: med Astrid Lindgren om hennes bøker om Emil i Lönneberga og noen få andre bøker; med Alf Prøysen om Geitekillingen som kunne telle til ti og de mange bøkene om Teskjekjerringa; og med Alf Henrikson om 50 av hans bøker fra 1953 til 2010: dikt, reiseskildringer og populærhistoriske bøker.

Samarbeidet med Astrid Lindgren

Samarbeidet med Lindgren begynte i desember 1962. Da fikk Lindgren, som var forlagsredaktør hos Rabén & Sjögren, se hans tegninger fra Stockholm til en bok om nordiske hovedsteder. Gutten på bildet, som var Bergs sønn Torbjörn, stemte med hennes forestillinger om hvordan Emil burde se ut. Lindgren skrev manus våren 1963, og Berg tegnet sommeren 1963. De samarbeidet om tre barneromaner og fire bildebøker om Emil. Bergs illustrasjoner har også vært førende for framstillingen av Emil i film og tv.

Samarbeidet med Alf Prøysen

Samarbeidet med Prøysen oppsto via Ulf Peder Olrog, som Berg hadde begynt å samarbeide med i 1953. Da Olrog noe senere skulle finne en illustratør til den svenske lanseringen av Teskedsgumman, ble Berg valgt. Berg illustrerte først åtte bøker i perioden 1956–1972, og senere fire nye bildebøker fra enkeltkapitler i årene 1989–1992. Det nevnes ofte at Bergs versjon av Teskjekjerringa har fellestrekk med Bergs kone Eva. Mens norske lesere er best kjent med Borghild Ruds tegninger av Teskjekjerringa, er det Bergs tegninger som har fulgt bøkene i oversettelser til andre språk.

Utmerkelser

Björn Berg ble tildelt utmerkelsen Elsa Beskow-plaketten i 1971. Han fikk også mange andre stipendier og priser, blant annet Astrid Lindgrens Värld-stipendet 1996.
Han er representert i Nationalmuseum, Göteborgs konstmuseum, Kalmar museum og Gustav VI Adolfs samling.  Han har hatt utstillinger på Eskilstuna konstmuseum (1990), Historiska Museet (1993), Konstnärshuset (1993), Nationalmuseum (2004–05), Hallands konstmuseum (2008), World Children's Art Museum i Okazaki, Japan (2009) og Zornmuseet (2013).
Perinatalmedisin

Perinatalmedisin ("omkring fødselen") er et fellesbegrep for jordmorfaget, gynekologi, fostermedisin, nyfødtsjukepleie og neonatalogi.
Fra 2002 til 2004 var Ola Didrik Saugstad president for The European Association of Perinatal Medicine.
Portsmouth (New Hampshire)

Portsmouth er den største byen i Rockingham County i New Hampshire, USA og har om lag 21 000 innbyggere. Byen ligger ved elva Piscataqua.
Geli Raubal

Biografi

Adolf Hitler holdt sin niese meget strengt, og tillot henne ikke å omgås fritt sine venner. Han prøvde å være rundt henne, eller ha noen han stolte på rundt henne, hele tiden. Men til tross for dette klarte Geli, som var en livlig ung kvinne, å unndra seg kontrollen rett som det var. På et tidspunkt hadde hun til og med en affære med Emil Maurice, en av grunnleggerne av SS og Hitlers sjåfør på den tid. Han ble oppsagt – men senere engasjert på nytt og forfremmet. 
Hun ble funnet død med et kulehull mot hjertet i Hitlers leilighet i München den 18. september 1931, i en alder av 23 år. Den offisielle forklaringen var selvmord. Det kan godt ha vært forklaringen, men ettersom Hitler på den tid hadde en viss innflytelse innen München-politiet, er det ikke sikkert at de var i stand til å bedømme saken helt objektivt. Det oppstod mange rykter, blant annet om at Hitler selv hadde skutt henne, eller fått noen andre til å gjøre det, på grunn av utroskap. Den pistolen som var avfyrt, var Hitlers egen. I alle fall hadde Hitler og Geli hatt voldsomme krangler forut for dødsfallet. 
Ingen vet sikkert hva som skjedde. Etter hennes død truet Hitler med selv å begå selvmord. Lignende trusler hadde han kommet med i andre pressede situasjoner, som etter det mislykkede ølkjellerkuppet. 
Noen historikere har hevdet at Hitler var dypt forelsket i henne, at hun var hans livs store kjærlighet, og at han etter hennes død endret seg til det verre. Hitler hadde tidligere hatt ønsker om å bli kunstner, og han fortsatte å tegne skisser av og til også etter at hans politiske karriere tok av. Blant de mange skisser som har overlevd annen verdenskrig er det noen aktskisser av kvinner, og i det minste en av dem var av Geli Raubal.
Før Gelis død hadde Hitler begynt å omgås den da 19-årige Eva Braun, som han hadde møtt første gang da hun var 17. Hun hadde to selvmordsforsøk få dager før de giftet seg i Førerbunkeren i 1945.
Mange historikere antar at Raubal var oppøst over Hitlers forhold til Eva Braun, og at hun tok sitt eget liv som følge av det.
Hedly Gustav Ridderseth

Barndom og skolegang

Hedly Gustav var født på gården Ridderset i Sigerfjord. Han var den førstefødte av en søskenflokk på 11. Hedly hadde en lidenskap for bøker, noe som fulgte ham livet igjennom. Hans far Anton Ridderseth drev eget notbruk. At notbruket genererte penger samt at Hedly tidlig viste seg å være flittig hva angikk skolearbeid, var nok de avgjørende faktorene for at Hedly fikk utdanne seg videre.
Etter sin konfirmasjon 1901 kom Hedly til Bodø; her ventet seks år ved Bodø offentlige allmennskole. I 1907 ble han elev ved reallinja; etter å ha vært innom tanken om å bli handelsmann bestemte han seg etter hvert for å vie sitt liv til legegjerningen.
Unge Ridderseth tok fatt på det medisinske embetsstudiet ved universitetet i Christiania høsten 1907. I studietiden bidro han aktivt i det akademiske livet i hovedstaden og foretok sin første utenlandsreise – til Sveits. Våren 1916 fullførte han den medisinske embedseksamen.

Tiden som lege

Hedlys første skritt som ferdigutdannet lege gjorde han under nøytralitetsvakten i Randøysund. Etter dette sto Andenes for tur -her var han konstituert distriktslege i to måneder. Videre var han lege en tid ved Ullevål sykehus før han i januar 1918 kom til Bergstaden (Røros). Her startet han først som vikarlege, etterhvert også sin egen praksis.
1. april 1926 ble han utnevnt til distriktslege for Røros distrikt. Dette distriktet var 500 km² større enn Vestfold fylke. Mang en strabasiøs tur på kryss og tvers over rørosvidda i ugjestmildt klima ventet ham. Spanskesykens herjinger blant folk på denne tiden krevde sitt av en lege. Klima, stort ansvarsområde og et svakt og dårlig hjerte førte til at Hedly i 1935 bestemte seg for å søke til et varmere område.
Høsten 1935 tiltrådte han son distriktslege i Elverum.

Hedlys forhold til legegjerningen

Hedly hadde et ydmykt forhold til sitt yrke, sitat:
«En leges gjerning er en tjeners gjerning. Den lege som ikke skjønner det blir aldri noen god lege. Og han må om og om igjen forsøke å sette seg i den stolen den syke og lidende sitter i, -der er også hans plass. Han må framfor alt ikke ta plass i en stol høyere oppe, men helst en litt lengre nede. En virkelig lege må lide med den lidende og ha den dypeste respekt for sin broders smerte og angst. Følger han disse grunnreglene, kan ha håp om å komme den syke og nedbøyde en smule til hjelp»
Metallblomsterfluer

Utseende

Små (5-8 mm), svarte blomsterfluer, alle kroppsdeler med en bronseaktig metallglans. Fasettøynene er bredt adskilte hos begge kjønnene og nakne. Antennene er nokså små, for det meste svarte på farge, men kan ha litt oransje farge på undersiden. Ansiktet er konkavt. Kroppen er sparsomt kledt med nokså korte, lyse hår, overflatisk sett virker den naken. Beina er slanke, nokså korte, svarte bortsett fra at fotleddene kan være gulaktige. Bakkroppen er avlangt-oval, mørkt bronsefarget som resten av kroppen. Vingene er glassklare med gulbrune årer, vingemerket er brungult. Svingkøllene er gulaktige og ganske små.

Levevis

Metallblomsterfluene finnes på fuktige steder, slik som våtenger, strandenger og brakkvannsområder, også sumpområder rundt næringsrike ferskvann. Larvene lever i vann, og har blitt funnet blant flytende vegetasjon i overflaten. De voksne fluene, som flyr i mai-august, besøker gjerne blomster, særlig om de er gule eller hvite på farge.

Utbredelse

Slekten forekommer bare i Palearktis. I Norge finnes de bare langs kysten.
Toppserien 2011

(9. runde)

Denne runden ble utsatt pga. EM-sluttspillet for spillere under 19 år.
21 Beste

21 Beste er en samleplate med Olav Stedje, utgitt i oktober 1998.
NM i judo 2002

NM i judo 2002 ble arrangert i Stavern 6. april.
Kongepokalene ble vunnet av Esther Myrebøe og Geir-Aage Jacobsen.
Darre

Darre var en norsk adelsslekt i mellomalderen. Den mest kjente personen er riksråden Jon Darre, som er omtalt i skriftlige kilder fra perioden 1387 til 1407. Slekten døde visstnok ut på mannssiden på slutten av 1400-tallet. 
Senere er slektsnavnet Darre tatt i bruk av andre slekter med flere kjente medlemmer, blant annet eidsvollsmannen og sognepresten Jacob Hersleb Darre (1757–1841) og hans sønn biskop Hans Jørgen Darre.
Darre-slekten som er etterkommere til Christoffer Bjørnsøn (død 1642), har et slektsvåpen med i skjoldet en hjort fremkommende fra et tre, og som hjelmtegn en oppvoksende hjort. Denne slekten har også brukt et våpen med en avhugget stubbe med tre oppvoksende kvister med eikenøtter.
Spordrift

Historie

Spordrift er et resultat av stortingsmelding 27, der regjeringen ønsker at alle drifts- og vedlikeholdsoppgaver som er egnet for det skal konkurranseutsettes.
Etter planen skal cirka 1 300 medarbeidere overføres fra Bane NOR den 1. juli 2019 for å ivareta drift og vedlikehold av det norske jernbanenettet. 
Jernbanen skal deles opp i tre områder, med totalt ti kontraktsområder. 
Den første drifts- og vedlikeholdskontrakten skal etter planen starte opp 1. januar 2023, og alle områdene skal være konkurranseutsatt innen 1. januar 2027.
Connor McDavid

Edmonton Oilers

McDavid ble draftet først i NHL Entry Draft 2015 av Edmonton Oilers.  
3. juli 2015 signerte McDavid en treårskontrakt med laget.  
Han fikk sin NHL-debut 9. oktober 2015 i 3–1-tapet mot St. Louis Blues. McDavid scoret sitt først mål (og poeng) fire kvelder senere mot målvakten Kari Lehtonen i et 4–2-tap mot Dallas Stars. 
5. juli 2017 skrev han under på en åtteårskontrakt til en verdi av 100 millioner dollar med Oilers, høyest i ligaen.
Angel Heart

Om filmen

Angel Heart ble ingen suksess i USA hvor den innbrakte $17 millioner (som var like under produksjonskostnadene). Den havnet på en 66-plass over de mest innbringende kinofilmene i USA i 1987.
Den har fått 77 % på Rotten Tomatoes.
Tommy Hansen (Bodø/Glimt-spiller)

Tidlig karriere

Hansen vokste opp i Bodøsjøen og spilte for Grand Bodøs ungdomsavdeling fra han var 6 til han ble 17 år. Som 17-åring fikk han sin debut for A-laget til Grand, hvor han spilte i tre sesonger. I 1987 gikk han til Bodø/Glimt for første gang og fikk tre sesonger i 2. divisjon, før han meldte overgang til Mjøndalen IF før 1990-sesongen. Hansen spilte to sesonger for Mjøndalen og avslutta tida si der med å vinne 1. divisjon avdeling A i 1991.

Eliteserien

Før 1992-sesongen dro Hansen tilbake til Bodø/Glimt og vant 1. divisjon avdeling A for andre gang på to sesonger. I 1993 fikk han dermed endelig prøve seg på øverste nivå i norsk fotball og gjorde, i likhet med resten av Glimt-laget, en sterk figur. Han spilte alle kampene i 1993-sesongen, endte opp med 6 seriemål på 22 kamper, og var sterkt delaktig i at Glimt tok sølv i sin comeback-sesong i eliten. Sesongen ble krona med cupfinaleseieren mot Strømsgodset, hvor han spilte hele kampen. Hansen spilte for Glimt ut 1997-sesongen, fikk til sammen 73 kamper på eliteserienivå og scora 13 mål. I løpet av fem sesonger i Glimt vant han ett seriesølv, ett –bronse i 1995 og ett cupmesterskap i 1993.

Trenerkarriere

Etter 1997-sesongen gikk Hansen til FK Gevir Bodø i 2. divisjon, hvor han var spillende trener i to sesonger, før han la fotballen på hylla for en tid. I 2011 påtok han seg treneransvaret for Bodø-klubben Junkeren i 3. divisjon, en rolle han hadde i fire år. I løpet av tida i Junkeren fikk han selskap av sin tidligere lagkamerat og Glimt-legende, Runar Berg, som spilte ett år for klubben. Etter 2014-sesongen ga Hansen seg som trener for Junkeren.
Arnstein Arnebergs vei (Oslo)

Hus i utvalg

Nummer 3 er Elsero, en villa i pusset tegl tegnet av Arneberg for Wilhelm Mustad, tildelt Houens fonds diplom i 1927. Villaen er et fredet kulturminne.
I nummer 13 ligger villaen Skøyenhaugen, også kalt Villa Collett. Dette er en toetasjes trevilla fra 1923 tegnet av Magnus Poulsson for brukseier Johan Collett. Villaen er lokalt listeført som kulturminne.
Nummer 14 er også tegnet av Arneberg. Den funkispregede villaen er fra 1936 og ble oppført for direktør J. Lehmkul.
Pedro (fotballspiller)

Landslaget

29. mai 2010 fikk han sin første landskamp for Spania mot Saudi-Arabia.
Spanias landslagstrener Vicente del Bosque tok han ut i troppen til VM i fotball 2010 i Sør-Afrika.
Han var med på det spanske laget som vant EM i fotball 2012.
Han ble tatt ut i Spanias EM-tropp til EM i Frankrike 2016.
Sun Yat-sen nasjonale universitet

Sun Yat-sen nasjonale universitet (National Sun Yat-sen University, NSYSU; tradisjonell kinesisk: 國立中山大學; tongyong pinyin:Guólì Zhōngshān Dàxué; zhuyin: ㄍㄨㄛˊ ㄌㄧˋ ㄓㄨㄥ ㄕㄢ ㄉㄚˋ ㄒㄩㄝˊ) er et statlig og nasjonalt forskningsintensivt universitet i Kaohsiung i Taiwan. Universitetet har omtrent 9 000 studenter (2014). 
NSYSU er det første nasjonale omfattende universitetet i Sør-Taiwan, og er de første topp 7 forskningsuniversitetene i hele landet. Universitetet består hovedsakelig av et betydelig antall forskningsinstitutter, det har flere forskningsinstitutter grunnlagt av den amerikanske regjeringen, EU-kommisjonen og den japanske regjeringen.
Universitetsfakultetet opprettholder sterke bånd til industri og myndigheter, mange tjener også som elitebyråkrater, offisielle tenktanklærere og frivillige rådgivere.
NSYSU-campus er et habitat og naturlig festning  omgitt på fire sider av hav og fjell, det er også ved siden av Kaohsiung havn og en militærbase.
Wilhelmstadt

Geografi

Ortsteilen har en uregelmessig grense. I sørvest finnes Brandenburg, i vest Staaken og i nord bydelens navngivende ortsteil og sentrum Spandau. Fra Spandau kommer Havel som gjennomskjærer Wilhelmstadt. I øst ligger Westend og i sør Gatow.
Områdene vest for Havel er sterkt utbygd, mens det i sørøst finnes store friområder i Pichelswerder og Tiefwerder.
Spandau-fengselet for krigsforbrytere lå i Wilhelmstadt, men ble revet like etter Rudolf Hess' selvmord for å hindre at det ble et valfartssted for høyreradikale.
Et dypdykkersimulasjonstårn for trenings- og forskningsformål finnes sørvest i ortsteilen.
Filip V av Spania

Bakgrunn

Han var opprinnelig fransk prins, og sønnesønn av Ludvig XIV. Han ble født som den andre sønnen til Ludvig, le Grand Dauphin og Victoria av Bayern. Han var en yngre bror av Ludvig, hertug av Burgund og var farbror til den kommende Ludvig XV. Fra sin fødsel og til han ble konge av Spania bar han tittelen Hertug av Anjou.

Konge

Han ble ved testamentet til Karl II arving til Spania i 1700 og ble kronet i Madrid i 1701. Omstendighetene skulle imidlertid utløse den spanske arvefølgekrigen. I Karl IIs testamente var det et premiss at den franske prinsen ikke skulle være arving til den franske tronen dersom han ble konge av Spania. Filips bestefar, Ludvig XIV, valgte imidlertid å se bort fra denne klausulen, og erklærte at Filip fremdeles var arveberettiget til Frankrikes trone. Få var i tvil om at han med det håpet at de to kongedømmene med tiden skulle få en felles konge. I årene 1707 til 1716 utstedte han de såkalte Nueva Planta-dekretene, hvor han blant annet fjernet Catalonias selvstendighet, som han gjorde med andre provinser i resten av Spania.
I 1713 måtte Filip oppgi besittelsene i Nederland og Italia, men beholdt områdene i Amerika.
I 1724 abdiserte han til fordel for sin sønn Ludvig I, men han døde bare sju måneder senere av kopper, og da ble Filip igjen konge. 
I 1731 anerkjente han, i bytte mot at sønnen Karl fikk arverett til Parma og Piacenza, keiser Karl VIs pragmatiske sanksjon av 19. april 1713. Under den polske arvefølgekrig (1733-1738) og den østerrikske arvefølgekrig hjalp Filip sine bourbonske slektninger med å vinne landområder, blant annet ved å sende 30 000 mann til Italia og vinne tilbake Napoli og Sicilia i 1735. 
På slutten av sin regjeringstid var han manisk depressiv. Samtidig kom likevel Spania seg på fote igjen etter årene med stagnasjon under det tidligere habsburgske dynastiet.
Alan Brooke

Unge år

Brooke ble født i 1883 i Bagnères-de-Bigorre og tilhørte en prominent nordirsk familie. Han ble utdannet i Frankrike og bodde der til han var 16 og begynte så på Royal Military Academy, Woolwich hvor offiserer til artilleriet og ingeniørvåpenet ble utdannet. Under første verdenskrig tjenestegjorde han med artilleriet i Frankrike og ved krigens slutt var han blitt forfremmet til oberstløytnant. I mellomkrigsårene underviste han ved Staff College, Camberley og ved Imperial Defence College hvor han ble kjent med de fleste av de som skulle bli Storbritannias ledende hærførere under andre verdenskrig.
Reisefeber

Reisefeber er et musikkalbum med Steinar Ofsdal, utgitt i 1985.
Apeland

Priser og utmerkelser

Kommunikasjonsbyrået Apeland fikk i 2007 den første æresprisen i konkurransen «Gullkorn», som bransjeforeningen KOMM - Sertifiserte kommunikasjonsbyråer (tidl. Norske Informasjonsrådgivere) står bak. I Gullkorn 2010 vant Apeland diplom for «Utvikling av RepTrak Offentlig» i samarbeid med Opinion og Reputation Institute.
Ole Christian Apeland, administrerende direktør i selskapet, mottok Gullkorns hederspris i 2012. Under Gullkorn 2013 vant selskapet prisene for «Årets kampanje» og «Årets Gullkorn». I 2015 fikk Apeland sølv i ANFO, kategori SMART og vant Gullkorn for «Årets kommersielle markedskommunikasjon». Fra 1988 til 2016 holdt Apeland til på Høvik i Bærum, og ble våren 2008 kåret til «Årets bedrift i Bærum i 2007».
Blott en dag

«Blott en dag» er en svensk salme av Lina Sandell-Berg (1832–1903), skrevet i 1865. Den fikk en lettere tekstbearbeidelse i 1872. I begynnelsen hadde hver linje en stavelse mindre («en dag, ett ögonblick i sänder»), men dette ble endret av forfatteren selv for at teksten skulle harmonere med melodien til Oscar Ahnfelt fra 1872. Opprinnelig lød en tekstlinje i første vers «Han som har mer än moders hjärta», men etter påtrykk fra kritikere så ble ordene byttet ut med «Han som bär för mig en faders hjärta».
Evangeliekvartetten med Walfred Andersens strykeensemble spilte den inn i Oslo 27. juni 1938. Utgitt på 78-platen Telefunken T-8209. 
Einar Ekberg med orkester spilte inn sangen 24. september 1951. Sangen ble utgitt på 78-platen Odeon D 6298 (i Sverige) og på EP-platen Odeon GEON 22 (i Norge).
Forbundskoret, Dir. Elling Enger. Innspilt 20. april 1955. Utgitt på 78-platen Jubilo Nr. 2.
Roland Lundgren og Curt Petersen spilte den inn 24. mai 1965. Sangen ble utgitt på singlen Harmoni HS 203.
Originalteksten med «moders hjärta» finnes innspilt med Carola Häggkvist på albumet Blott en dag (1998). Den ble utgitt på single i Sverige og i Norge, men lyktes ikke i å komme på salgslistene.
Salmen er én av de sangene som er vanlige i forbindelse med begravelser i Sverige.
Teksten finnes i en oversettelse på engelsk av Andrew L. Skoog («Day by day, and by each passing moment»)

Blott en dag

1.Blott en dag, ett ögonblick i sänder,

vilken tröst vad än som kommer på.

Allt ju vilar i min Faders händer

skulle jag, som barn väl ängslas då.

Han som bär för mig en faders hjärta

han ju ger åt varje nyfödd dag,

dess beskärda del av fröjd och smärta

möda, vila och behag.
2.Själv han är mig alla dagar nära

för var särskild tid med särskild nåd.

Varje dags bekymmer vill han bära

han som heter både Kraft och Råd.

Morgondagens omsorg får jag spara

om än oviss syns min vandrings stig,

som din dag så skall din kraft ock vara

detta löfte gav han mig.
3.Hjälp mig då att vila tryggt och stilla

blott vid dina löften Herre kär,

ej min tro och ej den tröst förspilla

som i ordet mig förvarad är.

Hjälp mig Herre att vad helst mig händer,

taga ur din trogna fadershand.

Blott en dag, ett ögonblick i sänder

tills jag nått det goda land.
Joachim Gauck

Liv

Gauck ble født i 1940 i Rostock. Faren, som også het Joachim Gauck, var sjøkaptein og moren fagutdannet kontormedarbeider. Begge foreldrene var medlem i NSDAP, hans mor fra 1932, hans far fra 1934. Gauck har tre søsken: Marianne (f. 1941), Eckart (f. 1945) og Sabine (f. 1947). 
Joachim Gauck den eldre ble etter den andre verdenskrigen satt i britisk krigsfangenskap og kom tilbake fra dette i 1946. Etter krigsfangenskapet arbeidet han som arbeidstilsynsinspektør. Den 27. juni 1951 var han på fødselsdagsbesøk hos sin mor i Wustrow og ble der oppsøkt av to menn som ba ham være med for å hjelpe til etter en stor ulykke. Etter dette var han sporløst forsvunnet. Ingen fikk da høre om prosessen som ble avholdt for det sovjetiske militærtribunalet i Schwerin, hvor Gauck ble dømt til 25 års fengsel for spionasje og «antisovjetisk hets». Beviset for det siste var at Gauck hadde vært i besittelse av nautiske fagtidsskrifter av vestlig opprinnelse. Familien var uten informasjon om hvor Gauck befant seg og brev til statlige myndigheter og Wilhelm Pieck var resultatløse. Først i 1953 fikk familien vite at familiefaren levde og satt i en gulagfangeleir i Sibir. To år senere, i 1955 vendte han tilbake til Tyskland. Sønnen Joachim Gauck oppsummerte senere at han var oppvokst med en godt begrunnet antikommunistisk holdning («mit einem gut begründeten Antikommunismus aufgewachsen»)
Gauck giftet seg i 1959 med Gerhild «Hansi» Radtke i Rostock og ekteparet fikk fire barn: Christian (f. 1960), Martin (f. 1962), Gesine (f. 1966) og Katharina (f. 1979). Ekteparet ble separert i 1991. Fra 2000 er Gauck samboer med den tyske journalisten Daniela Schadt, men uten å være skilt fra Gerhild Radtke.

Politisk og yrkesmessig karriere

Gauck studerte teologi fra 1958 til 1965 og ble ordinert som prest i 1967. Han praktiserte deretter som prest i Lüssow. Fra 1971 var han prest i Evershagen og fra 1982 til 1990 leder av Evangelischer Kirchentag in der DDR.
Han stilte i mars 1990 til valg for Bündnis 90 ved det første og siste frie demokratiske valg til DDRs parlament Volkskammer og ble innvalgt. 
Etter Tysklands gjenforening ble han i 1990 sjef for Bundesbeauftragter für die Stasi-Unterlagen, som forvalter Stasis arkiver, en stilling han fratrådte i 2000. Gauck er fra 2003 leder av organisasjonen Gegen Vergessen – Für Demokratie.
Etter Horst Köhlers fratreden som Tysklands president i 2010, var Gauck kandidat for Bündnis 90/Die Grünes og SPDs ved valget av ny president. Han tapte imidlertid for Christian Wulff. 
Da Wulff 19. februar 2012 hadde trukket seg som president, ble Gauck av CDU, CSU, FDP, SPD og Bündnis 90/Die Grünen som utgjorde samtlige partier i Forbundsdagen, bortsett fra Die Linke, utpekt som deres felles presidentkandidat. Presidentvalget ble gjennomført av Forbundsforsamlingen og Gauck ble valgt med 991 av 1228 stemmer.

Utmerkelser

Han ble i 2014 tildelt storkors av St. Olavs orden.